钦定古今图书集成/明伦汇编/宫闱典/第029卷 > 《葛覃》〈小序〉
## 钦定古今图书集成/明伦汇编/宫闱典/第029卷 > 《葛覃》〈小序〉

《葛覃》，后妃之本也。后妃在父母家，则志在于女功之事，躬俭节用，服澣濯之衣，尊敬师傅，则可以归宁父母，化天下以妇道也。

《葛之覃兮》，施于中谷，维叶萋萋。“黄鸟于飞，集于灌木，
其鸣喈喈。”

〈朱注〉赋也。盖后妃既成《𫄨绤》而赋其事，追叙初夏之时，葛叶方盛，而有黄鸟鸣于其上也。

葛之覃兮，施于中谷。“维叶莫莫，是刈是濩。为𫄨为绤，
服之无斁。”

〈朱注〉赋也。

言告师氏，“言告言归。薄污我私，薄澣我衣。害澣害否，
归宁父母。”

〈朱注〉赋也。此诗后妃所自作，故无赞美之词。然于此可以见其已贵而能勤，已富而能俭，已长而敬不弛于师傅，已嫁而孝不衰于父母，是皆德之厚，而人所难也。小序以为后妃之本，庶几近之。